jkorsvik/nowiki_second_scrape_merged huggingface dataset:
Manx2

Manx2 var et virtuelt flyselskap med hovedkontor i Hangar 9 ved Mans flyplass ved Ballasalla på Man. Selskapet solgte flyturer og tjenester fra flere flyplasser i Storbritannia, som George Best Belfast City Airport, Blackpool, Cardiff, og Man. Flyturene ble utført for Manx2 av en rekke mindre flyselskaper, blant annet Van Air Europe, FLM Aviation og Links Air. I desember 2012 ble aktiva i Manx2 solgt til Citywing (også et virtuelt flyselskap på Man) og siste flytur for Manx2 skjedde den 31. desember 2012.


== Historie ==
Manx2 ble åpnet den 11. mai 2005 med flytjenester som begynte den 15. juli. Selskapet var eid av Noel Hayes (formann). Manx2 ble grunnlagt av den samme gruppen som opprettet flyselskapet Blue Islands som betjener Kanaløyene.
Den 11. juli 2006 begynte selskapet flyvninger med sitt første fly, et Let L-410, registrert HA-YFG, malt i de nye fargene til selskapet. Flyet ble innledningsvis operert av 'BASe Air Kft' (Budapest Air Services) under kalletegnet 'Base' og flykoden 'BPS'. De første tre rutene som ble annonsert av Manx2 var fra Man til Belfast lufthavn den 15. juli, fulgt av ruter til Leeds Bradford den 12. august.
Manx2 introduserte BAe Jetstream 31 i sin luftflåte i september 2006 med fly som ble operert av Jetstream Executive Travel. I begynnelsen kun ett J31 ble lagt til flyene som betjente Man-Leeds-Bradford.
Deretter anskaffet Manx2 et Fairchild Metroliner fra FLM Aviation til sine flyflåte og utvidet sine ruter til også å omfatte George Best Belfast City Airport. Ruter til Belfast lufthavn og Blackpool lufthavn blir nå fløyet med to Let L-410 fra EEC operator VanAir med registreringene OK-UBA og OK-RDA.
Den 3. september 2006 startet Manx2 en tjeneste som går to ganger daglig og som knytter selskapets base på Man til Gloucestershire lufthavn, noe som er innenfor en time fra betydelig engelske byer som Birmingham og Bristol. Denne ruten konkurrerer i dag med Flybe som flyr til Birmingham. Ruten har også en utvidelse til Jersey på fredager og søndager.
I 2008 anskaffet Manx2 to fly av typen Dornier 228, registreringsmerker D-IFLM og D-CMNX. Et tredje fly, Do 228 (D-ILKA), kom i 2009. I dette året annonserte selskapet at de hadde fløyet sin passasjer nummer 250 000. De har også annonsert en økende frekvens til fem daglige flyvninger på sin hovedrute fra Blackpool og flere flyvninger til Belfast. Flaggskipet, ruten til Blackpool er nå tilgjengelig med opp til 10 flyvninger om dagen mens deres flyvninger til Belfast har overgått øyas tidligere fremste transportselskap.
I 2010 begynte Manx2 rute fra Galway til Belfast og til Man, og i september samme år to ganger daglig mellom Belfast og Cork. Etter en ulykke i mars 2011 med operatøren Flightline BCN oppga selskapet leieavtalen med operatøren, og siden oppga hele det irske markedet. Selskapet hadde sesongbetonte ruter mellom Man og Anglesey.
Den 22. november 2012 annonserte Manx2 at selskapet ville bli kjøpt opp av Citywing, et nytt selskap på Man. Manx2 siste flytur skjedde den 31. desember 2012, og fra 1. januar 2013 ble alle flyruter overført til Citywing.


== Referanser ==


== Eksterne lenker ==
(en) Manx2 – kategori av bilder, video eller lyd på Commons
Søren Lerby

Søren Lerby (født 1. februar 1958 i København) er en dansk tidligere fotballspiller og trener. I løpet av karrieren spilte han blant annet for B 1903, Fremad Amager, Ajax Amsterdam, Bayern München, AS Monaco og PSV Eindhoven. Med disse lagene var han med på å vinne den nederlandske Eredivisie syv ganger, den tyske Bundersligaen to ganger og den tyske DFB-cupen to ganger.
Han var også med på å vinne serievinnercupen i 1988 med PSV Eindhoven. Lerby spilte totalt 67 landskamper for Danmark, hvor han scoret 10 mål. I perioden 1991–1992 var Lerby trener for Bayern München.


== Referanser ==


== Eksterne lenker ==
(de) Søren Lerby – Munzinger Sportsarchiv 
(en) Søren Lerby – FIFA 
(en) Søren Lerby – UEFA 
(fr) Søren Lerby – LÉquipe 
(en) Søren Lerby – Transfermarkt 
(en) Søren Lerby – Transfermarkt (manager) 
(en) Søren Lerby – national-football-teams.com 
(en) Søren Lerby – FootballDatabase.eu 
(de) Søren Lerby – fussballdaten.de 
(en) Søren Lerby – EU-Football.info
Freeview

Freeview er en britisk tjeneste for å se fjernsyn og høre på radio via digital teknikk. Alle sendinger fra Freeview skjer ukodet og det eneste som trengs for å ta imot sendingene er en digital mottaker. Det konsortium som markedsfører Freeview kalles for DTV Services Limited (DTVSL). Freeview ble lansert den 30. oktober 2002 og var et resultat av et konsortium grunnlagt av BBC, Crown Castle UK og British Sky Broadcasting for å erstatte betalingstjenesten ITV Digital som hadde gått konkurs det samme året. Freeview består av en rekke tjenester som Freeview+ og Freeview HD.


== Eksterne lenker ==
(en-GB) Offisielt nettsted
Økumenisk kvinnekalender

Økumenisk kvinnekalender er en årlig kalender som fokuserer på religiøs dialog (økumenikk) og kvinner, som inneholder sakprosatekster, dikt, bønner m.v. Økumenisk kvinnekalender ble startet av de tyske prestene Hanna Strack og Brigitte Enzner Probst, og utgis på tysk under tittelen FrauenKirchenKalender. Etter forbilde av den tyske utgaven er det siden startet utgaver i England, USA, Russland (tysk-russisk utgave), Brasil og Norge. Edith Haarseth og Lena Lybæk møtte Strack på en konferanse om kvinner i teologisk forskning på Kreta i 1997, og ble redaktører for den norske utgaven. Den ble først utgitt av Emilia forlag, og senere av Sarepta forlag. Blant de norske bidragsyterne er Rosemarie Köhn, Turid Karlsen Seim og Siri Sunde


== Eksterne lenker ==
https://web.archive.org/web/20130604085149/http://kvinnekalender.no/
Om Økumenisk kvinnekalender
Gyulhyeon undergrunnsstasjon

Gyulhyeon undergrunnsstasjon er den nest nordligste stasjonen på linje 1 på Incheons undergrunnsbane.


== Omgivelser ==
Utgang 1: Gyeyang ungdomsskole, ved Gyulhyeon ligger undergrunnsbanens eneste togdepot med administrasjon og verksteder.


== Utvikling ==
Området var opprinnelig skogkledd, men det er nå bestemt at en del av området skal legges ut til en ny by i løpet av 2010.

		


== Passasjerer ==


== Referanser ==
Wolmido monorail

Wolmido monorail er en monorail som for tiden er under bygging på Wolmidoøya i Incheon, Sør-Korea. Arbeidene på banen startet 4. juli 2008. Etter planen skulle banen åpne i mars 2010 etter flere forsinkelser, men åpningen er nå utsatt på ny.Banen vil ha fire stasjoner og være 5,1 km lang, og vil forbinde Wolmido til Incheon stasjon, som er endeholdeplass for Seouls undergrunnsbane linje 1 i vest. 1,15 km er dobbeltspor, mens ringdelen av banen (3,94 km) er enkeltsporet. Det eksisterer planer for en utvidelse, som vil legge til 2 km og forbinde banen med Dongincheon stasjon, som er nest vestre stasjon på linje 1. Dette åpner for en ny loop tilbake til Incheon stasjon.
Banen blir den første i verden som benytter Einar Svensson's Urbanaut-teknologi.Togene vil ha en kapasitet på 70 personer, mens kostnaden for hele første fase er beregnet til 65 millioner USD. Incheon Transit Corporation skal operere banen.


== Referanser ==
Liste over kardinalutnevnelser

Dette er en liste over kardinaler utnevnt av ulike paver siden 1099: 


== Kilder ==
Catholic Hierarchy
Salvador Miranda, The Cardinals of the Holy Roman Church
Sławomir Skrzypek

Sławomir Stanisław Skrzypek (født 10. mai 1963 i Katowice, død 10. april 2010) var en polsk økonom. Han var sentralbanksjef for Polens nasjonalbank fra 10. januar 2007, da han overtok etter Leszek Balcerowicz, til sin død. 
På vei til et besøk i Russland 10. april 2010 for å overvære 70-årsmarkeringen av Katyn-massakren under andre verdenskrig, styrtet presidentflyet rett før landing i Smolensk, og Skrzypek omkom, sammen blant annet president Lech Kaczyński, den polske hærsjefen Franciszek Gągor, presidentens stabssjef og Polens viseutenriksminister Andrzej Kremer.Skrzypek ble etter sin død tildelt Kommandørkors med stjerne i Ordenen Polonia Restituta, 16. april 2010. 


== Referanser ==


== Eksterne lenker ==
Profil hos Polens nasjonalbank
Numitor

Numitor av Alba Longa var ifølge romersk mytologi en konge som nedstammet fra den trojanske flyktningen Aineias, og far til Rea Silvia. Han ble styrtet av sin bror, Amulius, og kastet ut av sitt kongerike.  Amulius myrdet også hans sønner. Men hans barnebarn, Romulus og Remus, gjeninnsatte ham på tronen etter å ha drept Amulius.


== Referanser ==
Liste over kardinaler utnevnt av Pius X

Liste over kardinaler utnevnt av Pius X er en liste over de 50 kardinalene pave Pius X utnevnte under sju konsistorium i perioden fra 9. november 1903 til 25. mai 1914.


== 9. november 1903 ==
Rafael Merry del Val y Zulueta
Giuseppe Callegari


== 11. desember 1905 ==
József Samassa
Marcelo Spínola y Maestre
Joaquim Arcoverde de Albuquerque Cavalcanti
Ottavio Cagiano de Azevedo


== 15. april 1907 ==
Aristide Cavallari
Gregorio María Aguirre Garcia O.F.M.
Aristide Rinaldini
Benedetto Lorenzelli
Pietro Maffi
Alessandro Lualdi
Desiré-Félicien-François-Joseph Mercier


== 16. desember 1907 ==
Pietro Gasparri
Louis-Henri-Joseph Luçon
Pierre-Paulin Andrieu
Gaetano de Lai


== 27. november 1911 ==
in pectore António Mendes Bello
José María Justo Cos y Macho
Diomede Falconio O.F.M.
Antonio Vico
Gennaro Granito Pignatelli di Belmonte
John Murphy Farley
Francis Alphonsus Bourne
František Salesky Bauer
Léon-Adolphe Amette
William Henry O'Connell
Enrique Almaraz Santos
François-Virgile Dubillard
Franz Xaver Nagl
François-Marie-Anatole de Rovérié de Cabrières
Gaetano Bisleti
Giovanni Battista Lugari
Basilio Pompilj
Louis Billot SJ
Wilhelmus Marinus van Rossum C.SS.R.


== 2. desember 1912 ==
Károly Hornig


== 25. mai 1914 ==
Kardinal in pectore offentliggjort: António Mendes Bello
Victoriano Guisasola y Menéndez
Louis-Nazaire Bégin
Domenico Serafini O.S.B.Cas.
Giacomo Della Chiesa, senere pave Benedikt XV.
János Csernoch
Franziskus von Bettinger
Hector-Irénée Sévin
Felix von Hartmann
Friedrich Gustav Piffl
Scipione Tecchi
Filippo Giustini
Michele Lega
Francis Aidan Gasquet O.S.B.


== Kilder ==
Salvador Miranda: The Cardinals of the Holy Roman Church Arkivert 29. januar 2015 hos Wayback Machine.
Moussa Dadis Camara

Moussa Dadis Camara (født 1. januar 1964 i Kouré i regionen Guinée Forestière i Sørøst-Guinea) er en tidligere offiser i den guineanske hæren som var president i Republikken Guinea og i Nasjonalt råd for Democracy and Development (Conseil National de la Démocratie et du Développement, CNDD). CNDD tok makten i Guinea i et militærkupp den 23. desember 2008 etter å ha drept den daværende presidenten og diktatoren Lansana Conté.


== Liv og virke ==
Han sluttet seg til Guineas hær i 1990 som en korporal og han ble senere utnevnt til sjef for drivstoff på en guineansk militærbase i Kindia, omtrent 60 miles nordøst for Conakry. Fra 2001 og 2002 ble Dadis sendt til Sierra Leone som medlem av FNs fredsbevarende styrker. Han var en av de ledende mytteristene i den guineanske militære uroen som fant sted i 2008. Før kuppet i desember 2008 var han i stor grad ukjent for befolkningen i Guinea.
Den 28. september 2009 drev medlemmer av et opposisjonsparti med flere demonstrasjonstog i Conakry. Demonstrantene krevde blant annet at president Camara skulle trekke seg fra presidentembetet. Flere av de som var med i de fredelige demonstrasjonene ble utsatt for grov vold, knivstikking og voldtekt.
Ifølge FN ble minst 157 sivile drept i denne massakren og minst 1200 andre sivile ble skadd. De døde og skadde var ikke bare demonstranter, men de var også mange som bare tilfeldigvis var der og prøvde å flykte fra soldatene og deres kuler.
Som svar på hendelsen, innførte det økonomiske fellesskapet av vestafrikanske stater en våpenembargo av Guinea. Organisasjoner som Den afrikanske union, EU og USA straffet president Moussa Dadis Camara ved blant annet å innføre flere sanksjoner.
Den 3. desember 2009 ble Camara skutt og han skal senere ha dødd av de store skadene. Hans livvakt og sjåfør skal ha blitt drept i dette angrepet.
Den 4. desember antydet kilder i den amerikanske avisen The New York Times at Camara faktisk hadde forlatt landet frivillig på grunn av at han skulle få omfattende medisinsk behandling i Marokko og at han ikke var i noen alvorlig tilstand. Visepresident og forsvarsminister Sékouba Konaté fløy tilbake til Guinea fra Libanon for å lede landet videre etter at han hadde hørt om presidentens dødsfall/forsvinning.


== Referanser ==
Hanna Gronkiewicz-Waltz

Hanna Beata Gronkiewicz-Waltz (født 4. november 1952 i Warszawa) er en polsk jurist og økonom. Hun var sentralbanksjef for Polens nasjonalbank fra 1992 til 2000. Borgermester i Warszawa (2006-2018). 
Gronkiewicz-Waltz har doktorgrad i jus fra 1981, og ble sentralbanksjef i 1992. I sin første seksårsperiode bidro hun til å styrke sentralbankens uavhengighet. Hun ble i 1998 utnevnt for en ny seksårsperiode, men sluttet i desember 2000 fordi hun gikk til jobben som visepresident i Den europeiske bank for gjenoppbygging og utvikling i London. 


== Referanser ==


== Eksterne lenker ==
Profil hos Polens nasjonalbank (polsk)
NM i baristakunst

NM i baristakunst er en årlig norsk konkurranse i baristakunst som arrangeres i samarbeid med Spesialkaffeforeningen i Europa (SCAE). Det første norgesmesterskapet ble avholdt i 1998. Siden 2012 har konkurransen bestått av seks grener:

Klassisk baristakunst: På 15 minutter skal deltakerne tilberede og servere 4 espresso, cappuccino, og egenkomponerte signaturdrikker. Resultatet bedømmes etter smak, presentasjon, renhold, kreativitet og teknisk arbeid.
Coffee in Good Spirits/ Kaffe og alkohol (Arrangert første gang i 2006)
Latte art / Melkekunst (Arrangert første gang i 2006)
Cupping / Triangulær cupping / Cup tasting: Målet med konkurransen er å finne den beste kaffesmakeren. Deltakerne skal plukke ut hvilken av tre kopper svart traktet kaffe som er av en annen type enn de to andre. Konkurransen går på tid. (Arrangert første gang i 2006)
Sort Kaffe / Brewers Cup: I denne grenen er svart kaffe og bryggeteknikker i fokus. (Arrangert som Black Coffee Freestyle første gang i 2011, som Brewers Cup første gang i 2012)
Cezve/Ibrik: Brygging og presentasjon av Tyrkisk/Gresk kaffe. (Arrangert for første gang under Kaffefestivalen i Haugesund 2012).Vinneren i hver av grenene kvalifiseres automatisk til deltakelse i det årlige VM i baristakunst (World Barista Championship), som både Tim Wendelboe og Robert Thoresen fra Norge har vunnet tidligere. Formatet for VM er for øvrig basert på det norske mesterskapet.


== Resultater ==


== Referanser ==
Kriminaltango

«Kriminaltango» eller Kriminal-Tango er en tradisjonell popsang eller «schlager», skrevet av Pietro Trombetta. Den ble utgitt i 1959. Den italienske originalversjonen med Trombetta oppnådde kun en beskjeden suksess, men den tyske versjonen, fremført av Das Hazy Osterwald Sextett, ble en stor hit i Tyskland, Østerrike og Sveits.
Sangen beskriver scener fra en pub, som blir frekventert av kriminelle. Men istedenfor å gi en seriøs beskrivelse kombinerer og omskriver den forskjellige gangsterklisjéer. Det kulminerer med et mord forårsaket av et skudd i mørke og politiet er ikke i stand til å samle inn noe spor.


== Coverversjoner ==
Die Toten Hosen featuring Kurt Raab utgav en coverversjon på single i 1984. Den var ikke hentet fra noe album.
Sangen ble også fremført av The Deadly Ensemble og finnes som bonusspor på albumet An Entire Wardrobe of Doubt & Uncertainty.


== Norsk versjon ==
Lasse Hovd har skrevet en norsk tekst. Den norske tittelen er også «Kriminaltango». The Key Brothers & The Quivers utgav den som B-siden til «Og så kom Helgenen frem» på singlen Troll TN 159 i 1965.


== Referanser ==

Eskapaden um den Kriminaltango Artikkel om sangen på SWR.
Bærøyfjorden (Kragerø)

Bærøyfjorden er en fjord i Kragerø kommune. Fjorden strekker seg cirka 4 kilometer nordøstover fra Kragerøfjorden, mellom Kragerø sentrum og Bærøy, mot Hellefjorden.


== Referanser ==
Gaurotes virginea

Metallbukk (Gaurotes virginea) er en bille som tilhører familien trebukker (Cerambycidae). I Norge er den meget vanlig på Østlandet. Arten er knyttet til gran og ser ut til å følge dennes naturlige utbredelse.


== Utseende ==
En middelsstor (8–13 mm) trebukk, dekkvingene metallisk blå, bakkroppens underside rød. Arten kan ikke forveksles med noen andre norske biller. Antennene er svarte og nesten så lange som kroppen hos hannen. Hodet er matt svart, omtrent så bredt som langt, fasettøynene nokså små. Pronotum er vanligvis svart hos nordiske eksemplarer, ofte rødt hos mellomeuropeiske. Det er avrundet foran, parallellsidig i den bakre delen uten noen tagg på sidene. Overflaten er kraftig punktert. Dekkvingene har markerte, rettvinklede skuldre og er parallellsidige bak disse til kort før spissen, da de er halvsirkelformet avrundet. Dekkvingene er nær dobbelt så brede som pronotum, metallisk blå med grov punktur. Bakkroppens underside er klart rød. Beina er svarte og middels lange.


== Levevis ==
Larvene utvikler seg under barken på graner (Picea abies) som har vært døde i noen år og har begynt å tørke ut. Trær som er drept av barkbiller ser ut til å være attraktive, men de bør være stående. Larveutviklingen tar to år. De voksne billene kan forekomme tallrikt på blomster av skjermplanter i juni-juli.


== Utbredelse ==
Arten er utbredt i det meste av Europa, men mangler i sørvest, videre finnes den østover like til Stillehavet. I Norge er den meget vanlig på Østlandet og den østlige delen av Sørlandet, og i indre strøk av Trøndelag, mangler derimot helt på Vestlandet. Dette har trolig sammenheng med at gran ikke vokser naturlig her.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien blomsterbukker, Lepturinae  – 130 arter i Europa
Stammen Rhagiini
metallbukk, Gaurotes virginea (Linnaeus, 1758) (synonym Carilia virginea)


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Gaurotes virginea


== Eksterne lenker ==
(en) Gaurotes virginea i Global Biodiversity Information Facility 
(no) Gaurotes virginea hos Artsdatabanken 
(sv) Gaurotes virginea hos Dyntaxa 
(en) Gaurotes virginea hos NCBI 
(en) Kategori:Gaurotes virginea – bilder, video eller lyd på Wikimedia Commons 
(en) Gaurotes virginea – galleri av bilder, video eller lyd på Wikimedia Commons 
Gaurotes virginea – detaljert informasjon på Wikispecies
Alba Longa

Alba Longa (tidvis skrevet Albalonga i italienske kilder) var en oldtidsby i Latium i det sentrale Italia, i overkant 20 km sørøst for Roma i Albanerfjellene. Byen grunnla og ledet det latinske forbund, og ble ødelagt av Roma en gang på midten av 600-tallet f.Kr. Ifølge romersk mytologi hadde Romulus og Remus, grunnleggerne av Roma, kommet fra det kongelige dynastiet i Alba Longa.


== Mytologi ==
I henhold til Dionysios fra Halikarnassos ga kongene i Alba Longa en direkte slektslinje mellom Ascanius (sønn av Aineias, mytologisk opphav til Roma) og Romulus, et annet mytologisk opphav til Roma. Ascanius skal ha vært grunnleggeren av Alba Longa. Et annet navn for ham var Iulus, og under dette navnet oppsto tradisjonen at han var stamfar til slekten Gens Julia hvor det mest kjente medlemmet var Julius Cæsar.


== Arkeologi og historisk tolkning ==
Titus Livius skriver at Alba Longa ble grunnlagt av Ascanius for å avløse overbefolkningen ved Lavinium, havnebyen i regionen Latium. Han plasserte den ved foten av Albanerfjellene og sa at byen tok sitt navn fra å ligge langs en fjellrygg. Dionysios fra Halikarnassos gjentok denne fortellingen, men la til at Ascanius ved å følge et råd fra et orakel, samlet sammen andre latinske befolkninger også. Ved å merke seg at alba betyr «hvitt» og longa betyr «langt», oversatte han navnet til «lang hvit by». Han la også til at byen lå mellom Albanerfjellene og Albanosjøen, og på den måten satt han også i gang en langvarig kontrovers om stedets nøyaktige lokalisering.
Siden 1500-tallet har stedet ved ulike tider blitt identifisert med klosteret sankt Paolo ved Palazzola i nærheten av Albano, Coste Caselle nær Marino, og Castel Gandolfo. Det siste navnet til stedene utgjør faktisk stedet for villaen til keiser Domitian (51-96 e.Kr.) som de antikke kildene hevdet i sin tid utgjorde Alba Longas «aix» (citadell).
Arkeologiske data viser eksistensen til en rekke landsbyer i jernalderen, hver av dem med sin egen nekropolis (gravlund), og disse byene lå langs den sørvestlige bredden av innsjøen Albano. På den tiden da Roma skal ha ødelagt denne bosetningen(e), må disse landsbyene fortsatt ha vært i før-urban fase, og begynte å gruppere rundt et sentrum. Dette senteret kan gjerne ha vært Castel Gandolfo, dette grunnet at dens betydelige større nekropolis antyder en større by.
I den senere republikanske perioden ble området til Alba (Ager Albanus) bosatt på nytt med mange private villaer. Disse er nevnt i den antikke litteraturen og levninger fra flere av dem er fortsatt eksisterende.


== Referanser ==


== Litteratur ==
Huyzendveld, Antonia (2000): «Alba Longa» i: Digiter geoarchaeologia.
Piperno, Roberto (2009): «Giuseppe Vasi's Digression – Albano». Romeartlovers.it.
Richter, GMA (1976, 2009): «Alba Longa (Castel Gandolfo) Latium, Italy» i: Stillwell, Richard: The Princeton Encyclopedia of Classical Sites. Princeton, Medford: Princeton University Press, Perseus Digital Library.